open-index/open-wikipedia-markdown huggingface dataset:
Jens Rittmeyer

**Jens Rittmeyer** (* 8. Mai 1975 in Halle) is en düütschen Kock.

Rittmeyer is 1975 in Halle boren. As he mit de School trech weer, keem de Wenn un Rittmeyer hett en Lehr as Kock in Baden maakt. He weer 1991/1992 op *[[Burg Windeck (Bühl)|Burg Windeck]]* in Bühl, 1992/1993 in dat *Allee-Hotel Bären* in Baden-Baden, 1994 in dat Restaurant *Papalangi* von Peter Wehlauer in Baden-Baden un 1995 in dat Restaurant *Stahlbad* in Baden-Baden. Bi de Bundswehr hett he sien Grundwehrdeenst in en Offzeerskasino in Karlsruhe maakt.

Von 1996 bet 1998 weer he bi dat *Hotel im Wasserturm* in Köln un 1999 bi Günter Scherrer in dat *Victorian* in Düsseldörp. 2000 güng he na dat *Landhaus Köpp* in Xanten un 2001 denn na dat *[[Schlosshotel Lerbach]]* in Bergisch Gldbach bi Dieter Müller. Von dor keem he 2002 in dat *[[Vila Joya]]* ünner Dieter Koschina in Galé an de Algarve. 2003 is he Kökenbaas von dat *Restaurante Sao Gabriel* in Quinta do Lago worrn. Von dor keem he 2009 för korte Tied na dat *[[Schlosshotel im Grunewald]]* in Berlin un 2010 denn in dat Restaurant *KAI3* von dat *Hotel Budersand* in Hörnum op Sylt un hett dor 2011 sien eersten Michelin-Steern kregen.

2017 hett he dat Restaurant *No.4* in dat *[[Navigare NSBhotel]]* in Buxthu övernahmen, un is dor ok för dat Restaurant *Seabreeze* un de *Lighthouse Bar* mit tostännig. In’n Guide Michelin 2018 is he wedder mit een Steern uttekent worrn.

Rittmeyer hett twee Kinner.

## Footnoten
Intschen

**Intschen** () is en Dörp in de Gemeen Blenner (Samtgemeen Thänhusen) in’n Landkreis Veern, Neddersassen.

Bi Intschen höört ok de beiden lütten Dörper Reer un Winkel mit bi.

## Geografie

De Oort liggt in de Masch von de Werser. Dat Water ut dat Rebeed flütt över Gravens un de Blenner Emte na de Werser hen af. De Blenner Emte billt na Westen hen ok de Grenz to de Naverdörper.

In de Werser bi Intschen liggt dat Stauwehr Langwedel, dat to de Slüüs Langwedel höört.

De Naveröörd sünd Ädelsen un Cluvenhagen in’n Noorden, Dauben un Langwedel in’n Noordoosten, Winkel un Eeßel in’n Oosten, Reer, Ritzenbargen un Aondörp in’n Süüdoosten, Blenner in’n Süden, Hidzdörp un Wulmsdörp in’n Süüdwesten, Morsen un Neddörp in’n Westen un Grinnen un Hagen in’n Noordwesten.

## Historie

Intschen kummt 1124 as *Enschinin* toeerst in de Oorkunnen vör.

### Verwaltungsgeschicht

In de Franzosentied hett de Oort toeerst 1810 bet 1811 binnen dat Königriek Westfalen de Mairie Intschen in’n Kanton Thänhusen billt un hett denn von 1811 bet 1814 to dat Franzöösche Kaiserriek ünner Napoleon höört un weer dor Seet von de Mairie Intschen in’n Kanton Thänhusen.

De Oort hett vör 1852 to de Vaagdie Intschen in dat Amt Wessen-Thänhusen tohöört un denn von 1852 bet 1859 to dat Amt Swarm. As dat Amt Swarm 1859 oplööst worrn is, keem Intschen an dat Amt Veern. Na 1885 weer dat in’n Kreis Veern, de 1932 mit’n Kreis Achem to’n ne’en un grötteren Kreis Veern tohoopgahn is.

De Gemeen Intschen is an’n 1. Juli 1972 mit de Gemeenreform in Neddersassen Deel von de Gemeen Blenner worrn.

### Inwahnertall

### Religion

Intschen is evangeelsch-luthersch präägt un billt mit de Michaelis-Kark en egen Kaspel.

För de Kathoolschen is de St.-Josef-Kark in Veern tostännig.

## Kultur

### Verenen

De Schüttenvereen Intschen is 1891 grünnt worrn un de Sportvereen TSV Intschen an’n 1. Februar 1925.

## Weertschop un Infrastruktur

Intschen hett en egene freewillige Füürwehr, de 1943 grünnt worrn is.

De Werserweg föhrt dör den Oort.

### Verkehr

Dör Intschen löppt de Kreisstraat 9, de in’n Noordoosten na Dauben/Langwedel an de Landsstraat 158 ran geiht un in’n Süden na Blenner an de L&nbsp;203. De L&nbsp;203 föhrt von Blenner in’n Noordwesten över Wulmsdörp un Morsen na Thänhusen un in’n Oosten bi Veern an de Bundsstraat 215. De L&nbsp;158 geiht von Dauben in’n Noordwesten över Cluvenhagen un Ädelsen na Bauen, Achem un Bieren.

De nächste Autobahn is de Autobahn 27 (Afsnidd Bremen–Wasra). De Opfohrt 24b Langwedel liggt so söven Kilometer in’n Noordoosten von Intschen an de K&nbsp;9.

De nächste Bahnhoff is so bi söss Kilometer wied weg in’n Noordoosten de Bahnhoff Langwedel an de Bahnlien Wunsdörp–Bremen.

Bi Winkel hett dat fröher de Werserfähr Winkel geven. Vondaag föhrt de K&nbsp;9 mit de Brügg von dat Stauwehr Langwedel över de Werser.

### Scholen

De Kinner ut Intschen gaht vondaag na de Grundschool Blenner.

## Footnoten
Gehrden (Gemeen Jörk)

**Gehrden** () is en Oort in de Gemeen Jörk in’n Landkreis Stood, Neddersassen.

## Geografie

De Oort liggt in de Masch von de Nedderelv in Oolland. Dat Water ut dat Rebeed warrt över de Neenslüser Wettern na de Elv hen afföhrt.

De Naveröörd sünd Wisch in’n Noorden, Neenslüüs in’n Noordoosten, Bossel in’n Oosten, Jörk in’n Süüdoosten, Loodkup un Achterdiek in’n Süden, Neekark in’n Süüdwesten, Mittelskark in’n Westen un Höhen un Lüh in’n Noordwesten.

## Historie

### Verwaltungsgeschicht

De Oort hett vör 1852 to dat Grevengericht Oolland tohöört un denn von 1852 bet 1885 to dat Amt Jörk. Na 1885 weer dat in’n Kreis Jörk. 1932 is dat Deel von’n Kreis Stood worrn.

De Oort weer al von öllers twüschen de Gemenen Bossel un Jörk opdeelt. Mit de Gemeenreform in Neddersassen an’n 1. Juli 1972 sünd de beiden Gemenen all beid Deel von de ne’e, gröttere Gemeen Jörk worrn.

### Inwahnertall

Jörk:

Bossel:

### Religion

Gehrden is evangeelsch-luthersch präägt. De Bosseler Deel höört to dat Kaspel von de Nicolai-Kark in Bossel un de Jörker Deel to dat Kaspel von de Matthias-Kark in Jörk.

För de Kathoolschen is de St.-Maria-Kark in Buxthu tostännig.

## Weertschop un Infrastruktur

För Gehrden sünd de freewilligen Füürwehrn Jörk un Bossel tostännig.

### Verkehr

An Gehrden langs löppt de Kreisstraat 38, de in’n Noorden na Neenslüüs an de K&nbsp;39 ran geiht un in’n Süden na de Landsstraat 140 un wieder över Achterdiek un Wester-Loodkup an de K&nbsp;26 ran. De L&nbsp;140 föhrt in’n Noordwesten na Neekark, Mittelskark, Gauderhandviddel un Steenkark un in’n Süüdoosten na Jörk un Königriek/Hoov. De K&nbsp;26 löppt von Loodkup in’n Süden na Neeklooster an de Bundsstraat 73 ran.

De nächste Autobahn is de Autobahn 26 (Afsnidd Stood–Hamborg). De Opfohrt 6 Jörk liggt so söss Kilometer in’n Süden von Gehrden an de K&nbsp;26.

De nächste Bahnhoff is so bi negen Kilometer wied weg in’n Süüdwesten de Bahnhoff Hornborg an de Nedderelvbahn von Cuxhoben na Hamborg. Noch dichter bi is de Bahnhoff Dullern acht Kilometer in’n Westen. Dor höllt aver blots de S3 von de S-Bahn Hamborg un nich de normale Bahnverkehr.

## Footnoten
Wisch (Gemeen Jörk)

**Wisch** () is en Oort in de Gemeen Jörk in’n Landkreis Stood, Neddersassen. Wisch höört von öllers bi Bossel mit bi.

## Geografie

De Oort liggt in de Masch von de Nedderelv in Oolland. Dat Water ut dat Rebeed warrt över Wettern na de Neenslüser Wettern un de Elv hen afföhrt. Vör Wisch in de Elv liggt Nesssand.

De Naveröörd sünd Neenslüüs in’n Süüdoosten, Gehrden in’n Süden, Mittelskark in’n Süüdwesten, Steenkark in’n Westen un Höhen, Lüh un Greundiek in’n Noordwesten.

Op dat annere Över von de Elv in Sleswig-Holsteen doot in’n Noorden Hetlingen un Holm liggen un in’n Noordoosten Lülanden un Wedel.

## Historie

In’n Eersten Weltkrieg sünd 15 Soldaten ut Wisch fullen oder vermisst un in’n Tweten Weltkrieg 14.

### Verwaltungsgeschicht

De Oort hett vör 1852 to dat Grevengericht Oolland tohöört un denn von 1852 bet 1885 to dat Amt Jörk. Na 1885 weer dat in’n Kreis Jörk. 1932 is dat Deel von’n Kreis Stood worrn.

De Oort höört von öllers bi de Gemeen Bossel mit bi, de an’n 1. Juli 1972 mit de Gemeenreform in Neddersassen Deel von de Gemeen Jörk worrn is.

### Inwahnertall

### Religion

Wisch is evangeelsch-luthersch präägt un höört to dat Kaspel von de Nicolai-Kark in Bossel.

För de Kathoolschen is de St.-Maria-Kark in Buxthu tostännig.

## Kultur

En Denkmaal för de Fullenen ut de twee Weltkrieg’ steiht in Bossel bi’n Karkhoff.

### Verenen

De Sportvereen MTV Wisch is 1909 grünnt worrn.

## Weertschop un Infrastruktur

För Wisch is de freewillige Füürwehr Bossel mit tostännig.

### Verkehr

Dör Wisch löppt de Kreisstraat 39, de in’n Noordwesten över Lüh na Greundiek an de Landsstraat 140 ran geiht un in’n Süüdoosten över Neenslüüs na Bossel un Cranz. In Neenslüüs geiht von de K&nbsp;39 na Süden de K&nbsp;38 af, de dor denn ok op de L&nbsp;140 drippt. De L&nbsp;140 föhrt in’n Noordwesten von Greundiek över Hullern na Stood un in’n Süüdoosten na Jörk un Königriek/Hoov.

De nächste Autobahn is de Autobahn 26 (Afsnidd Stood–Hamborg). De Opfohrt 6 Jörk liggt so acht Kilometer in’n Süden von Wisch an de K&nbsp;26.

De nächste Bahnhoff is so bi ölven Kilometer wied weg in’n Süüdwesten de Bahnhoff Hornborg an de Nedderelvbahn von Cuxhoben na Hamborg. Noch dichter bi is de Bahnhoff Dullern teihn Kilometer in’n Süüdwesten. Dor höllt aver blots de S3 von de S-Bahn Hamborg un nich de normale Bahnverkehr.

### Scholen

Fröher harr de Oort en egen Volksschool.

## Footnoten





## Weblenken
Mairie Bevern

De **Mairie Bevern** weer in de Franzosentied (1810 bet 1813) een von de veer Mairien, in de de Kanton Zeven indeelt weer. De Seet weer in Bevern. Se harr 1885 Inwahners.

## Historie

De Ümgegend von Bevern hett vör de Franzosentied to de Vaagdie Bremervöör von dat Amt Bremervöör un de Böörden Heeßel un Sürsen von dat Amt Zeven in dat Hartogdom Bremen höört, wat in dat Kurförstendom Hannover leeg. Dat Kurförstendom Hannover weer in de Tied von de Koalitschoonskriege siet 1801 von Franzosen un Prüßen besett. To’n 1. März 1810 is dat Rebeed denn Deel von dat Königriek Westfalen worrn, wat en Satellitenstaat von Frankriek weer.

Binnen Westfalen weer de Mairie Bevern een von de söss Mairien in’n Kanton Sürsen von’n Distrikt Stood, Departement von de Elv- un Wersermünnen. Man al to’n 1. Januar 1811 harr dat wedder en Enn. Dat Königriek Westfalen müss dat Departement direkt an dat Franzöösche Kaiserriek afgeven. De Mairie Bevern weer nu een von de veer Mairien in’n Kanton Zeven, Distrikt Stood, Departement von de Elvmünnen. De Mairie weer nu düüdlich grötter, dor sünd Öörd in tohoopfaat worrn, de vörher in Westfalen to de dree Mairien Bevern, Malst un Wens (all dree in’n Kanton Sürsen) höört harrn.

1813/1814 hebbt de Russen de Franzosen slahn un dat Rebeed befreet. Dat Kurförstendom Hannover is denn wedder herstellt worrn un de ole Stand von vör 1810 wedder dor. Mit’n Wiener Kungress is 1815 ut dat Kurförstendom dat Königriek Hannover worrn.

## Öörd

Dor hebbt düsse Öörd tohöört:

* Königriek Westfalen:
*:Bevern, Forsthuus, Heesdörp, Övelgünn, Lüttbossel, Minst, Plönjeshusen, Bokel, Falje, Walkmöhl, Öölmerdamm

* Kaiserriek Frankriek:
*:Bevern, Forsthuus, Heesdörp, Övelgünn, Lüttbossel, Minst, Plönjeshusen, Bokel, Falje, Walkmöhl, Öölmerdamm (798 Inwahners)
*:Malst, Byhusen, Deins, Farm, Baast, Gooshuus, Ochenhusen, Sandbossel, Hütten, Stoppelheid (651 Inwahners)
*:Wens, Meinst, Bohnst, Stuhenfieren, Viehbrook, Wangersen, Hogenhusen, Steddörp, Flassbarg, Offens (436 Inwahners)

Vondaag sünd düsse Öörd Deel von de Samtgemenen Sürsen, Zeven un Harsfeld un de Stadt Bremervöör.

## Footnoten
Schüttenvereen

En **Schüttenvereen** (ok **Schüttengill**, **Schüttensellschop**, **Scheetclub**) is en Vereen, in den Scheetsport bedreven warrt. Verwandt sünd de Schüttenbroderschoppen.

In’n Düütschen Schüttenbund sünd 14.374 Schüttenverenen tohoopslaten (Stand 2016).

Buten de düütschsprakigen Rebeden (Düütschland, Öösterriek, Swiez, Süüdtirol, Oostbelgien) un de Rebeden, in de vele Düütsche utwannert sünd (USA), sünd Schüttenverenen meist unbekannt.

## Historie

De öllsten Vörlöpers von de hüdigen Schüttenverenen kemen in de Städer von dat Middelöller op. De Börgers von de Städer harrn de Plicht, de Stadt mit Wapen to verdeffenderen, wenn dat nödig weer. De öllste Nawies för so en Schüttengill is ut dat Johr 1139 in Gymnich. Vele modeerne Schüttenverenen seht sik in düsse Traditschoon. De Schüttenvereen in sien modeerne Form is aver eerst in dat 19. Johrhunnert opkamen.

Dör de Politik von Napoleon is dat Hillige Röömsche Riek 1806 ünnergahn. De düütschen Lannen weren na düsse Tied en Flickenteppich ut lüttje Länner. De Natschonalismus, de in düsse Tied in’t Opkamen weer, wull wedder en vereenigten düütschen Staat grünnen. De Schüttenverenen harrn in düssen Sinn de Wehrhaftigkeit von de Börgers to verbetern.

Nadem de Twete Weltkrieg toenn weer, is dat Schüttenwesen von de Allieerten toeerst verbaden worrn. As sik 1949 de Bundsrepubliek Düütschland grünnt hett, sünd vele von de olen Verenen nee grünnt worrn. In de Düütsche Demokraatsche Republiek sünd de Schüttenverenen aver verbaden bleven. In de Nakriegstied weer de ole Fokus, de Wehrhaftigkeit von de Börgers uttobillen, nich mehr dor. Fokus weer nu vör allen de Sport un de Geselligkeit.

In’n Dezember 2015 hett de Kultusministerkunferenz in Düütschland dat Schüttenwesen as Kulturform in dat Bundswiede Verteeknis von dat immaterielle Kulturarv opnahmen. An’n 11. März 2016 hett de UNESCO dat denn na dat Övereenkamen för dat Wohren von dat Immaterielle Kulturarv uttekent.

## Vereensleven

In vele Schüttenverenen is dat Traditschoon, dat een Maal in’t Johr en Schüttenfest fiert un dorbi Schüttenmajestäten utschaten warrt. Vör allen op de lüttjen Öörd is dat faken en groot Volksfest för dat Dörp.

Elkeen Vereen hett aver sien egen Traditschonen.

De Verenen hebbt fröher blots Mannslüüd as Liddmaten tolaten. Eerst in de Johren 1960 un 1970 is dat allgemeen worrn, dat de Verenen Froonslüüd tolaten un Damenafdelen grünnt hebbt.

To de wichtigsten Sportoorden höört dat Luftgewehrscheten, dat Kleenkaliberscheten un dat Luftpistolenscheten. Aver dat gifft ok Verenen, de to’n Bispeel Bagenscheten un Armbostscheten anbeden doot.

För junge Lüüd warrt vondaag ok fakener dat Lasergewehr insett, bi dat ahn Munitschoon schaten warrt.

## Footnoten
Arv

**Arv** betekent

* Arv, dat Arvgood, wat na en Doodsfall verarvt warrt,
* Arv (Kreis Sleswig-Flensborg)Arv, Gemeen in’n Kreis Sleswig-Flensborg, Sleswig-Holsteen,
* Arv, Oort in de Gemeen Hu’e in’n Landkreis Oosterholt, Neddersassen.

**ARV** is afkört för

* Armed Robotic Vehicle,
* Autobahn-Richtgeschwindigkeits-Verordnung,
* Allgemeiner Rettungsverband,
* Flegerhaven Lakeland (IATA-Code: ARV).
Mairie Hu’e

**Mairie Hu’e** betekent

* Mairie Hu’e, Mairie in’n Kanton Otterbarg, Distrikt Bremervöör, Departement von de Elv- un Wersermünnen,
* Mairie Hu’e, Mairie in’n Kanton Oosterholt, Distrikt Bremervöör, Departement von de Elv- un Wersermünnen.
Noord-Oostsee-Kanal

De **Noord-Oostsee-Kanal** (*[[Hoochdüütsch|dt.]]* Nord-Ostsee-Kanal, *[[Engelsche Spraak|en.]]* Kiel Canal) is en Kanal vun 98 Kilometer, de de Noordsee (in Brunsbüttel) mit de Oostsee (in Kiel-Holtenau) verbindt. De Kanal is en Afkörten dör dat Halfeiland vun dat Kimbrisch Halfeiland (Jütland un Sleswig-Holsteen); so spart de Seelüüd 280 Seemielen (519 km). Mit tominnst 120 Schipp pro Dag in Dörchsnitt is he op de List vun de künstlich Waterstraten, de an mehrsten bruukt warrt, in de Welt.

## Historie

De eerste Verbinnen twischen de twee Seen weer de Eiderkanal. De Bo weer daan 1784. He weer 43 km vun de 175 km op den Weg vun Kiel to de Eidermünden in Tönn. He weer 29 Meter breet un 3 Meter deep. De Eiderkanal kunnt also Schipp bito 300 Tonnen opnehmen.

Wiel de düütsche Marine ehr Lagers verbinnen wullt, ahn den Ümweg üm Däänmark rüm to maken, entscheed de Rieksregeeren, dor mööt en ne’en Kanal her. 1887 begünn de Arbeiden in Holtenau bi Kiel. Över acht Johren warkt 9 000 Minschen an de Bo. An’n 20. Juni 1895 verkloort Kaiser Willem II. den Noord-Oostsee-Kanal as apen un nöömt em to de Ehr vun den eersten Kaiser vun’t Düütsche Riek *Kaiser-Willelm-Kanal*. Na un na bruken jümmers mehr Schipp den Kanal. Över de Tiet is de he deper maakt warrn. Twischen 1907 un 1914 worrn twee Slüüs in Brunsbüttel un Holtenau hintofügt. An’n Anfang vun’n Eersten Weltkrieg weer de Kanal 99 km lang, 104 m breed un 11 m deep.

Na den Weltkrieg maken de Siegermachten den Kanal en internatschonalen Goot mit den Verdrag vun Versailles un leten de Düütschen en verwohren. 1936 künnigt Adolf Hitler dat Papeer över de Internatschonalisern op. 1948 wöör de Kanal *Noord-Oostsee-Kanal* nöömt.

## Enkelte Nahwiesen
Ratschonalismus

**Ratschonalismus**, ok **Rationalismus**,  (vun lat. *ratio* Vernunft)  meent philosoophsche Twiege un Projekte, de dor vun utgaht, datt minschlich Weten sunnerlich (oder ok ganz alleen) dör ratschonal Denken tostanne kummt. Dor hangt denn mit tosamen, datt annere Borns vun Kennis  minner acht weert, u. a.  allens, wat de Sinnen upnehmen könnt (Empirie) oder wat in de Religion openbaart oder wietergeven warrt. Gegen düsse Ansicht over gifft dat Positschonen, de troot de minschliche Vernunft nich so veel to oder meent sogor, dor konn een gor keen objektiv Weten mit tofaat kriegen. Dor höört de Irratschonalismus mit siene allerhand Twiege just so to, as de „Vernunftskepsis“. Se weert vundeswegen as „anti-ratschonalistisch“ ankeken. 

In de Philosophiegeschicht warrt „Ratschonalismus“ in en engern Sinn meist bruukt as Kennteken vun Denkers as Descartes, Spinoza oder Leibniz. Dor weert se gegen de Philosophen vun den (engelschen) Empirismus (u.&nbsp;a. Thomas Hobbes, John Locke un David Hume) over stellt. Hüdigendags meent allerhand Philosophiehistorikers, so eenfach weer dat nich in to delen., ofschoonst dat jummers noch begäng is. 

In annere Tosamenhänge vun de Philosophie warrt “Ratschonalismus” as Begreep in de philosoophsche Systematik bruukt, ohn, datt he sik sunnerlich up de Philosophiegeschicht betrecken mutt: In de Kennistheorie (Epistemologie) steiht he for Positschonen, de meent, Weten ut schiere Vernunft  weer mööglich (so seggt dat u. a. Laurence BonJour). In de Metaethik steiht he for Positschonen, de meent, datt for all Ordeele in de Moral ratschonale Grünnen angeven weern mütt, un datt een Moral ut de Ratio afleiden kann. Noch wedder anners wat bedutt de Begreep in de Religionsphilosophie. 

## Literatur
* Laurence BonJour: *In Defense of Pure Reason*, Cambridge University Press, Cambridge, U.K. 1998.
* Laurence BonJour: *A Rationalist Manifesto*, in: Canadian Journal of Philosophy Supp. 18 (1992), S. 53–88.
* John Cottingham: *Rationalism*, Paladin, London 1984.
* John Cottingham: *The Rationalists*, Oxford University Press, Oxford 1988.
* Willis Doney: *Rationalism*, in: Southern Journal of Philosophy Supp. 21 (1983), S. 1–14.
* Anthony Kenny (Rutg.): *Rationalism, Empiricism and Idealism*, Oxford University Press, Oxford 1986.
* Louis E. Loeb: *From Descartes to Hume*, Continental Metaphysics and the Development of Modern Philosophy, Cornell University Press, Ithaca, New York 1981.
* Alan Nelson (Rutg.): *A Companion to Rationalism*, Blackwell, Oxford 2005.
* Christopher Peacocke: *Three Principles of Rationalism*, in: European Journal of Philosophy 10 (2002), S. 375–397.
* Rainer Specht (Rutg.): *Rationalismus* (Geschichte der Philosophie in Text und Darstellung (rutg. vun Rüdiger Bubner), Bd. 5), Reclam, Stuttgart 11979, Nee Utgave 2002. 

## Belege
Arv (Gemeen Hu’e)

**Arv** () is en Dörp in de Gemeen Hu’e in’n Landkreis Oosterholt, Neddersassen. Binnen de Gemeen höört de Oort to de Oortsdelen Stendörp (**Groot Arv**) un Werschenreeg (**Lütt Arv**).

## Geografie

De Oort liggt op de Oosterholter Geest. Dat Water ut dat Rebeed flütt över de Schönebeker Au af.

De Naveröörd sünd Heilshoorn in’n Noorden, Buschhusen in’n Noordoosten, Werschenreeg, Loog, Scharmbeekstotel un Leessemstotel in’n Süüdoosten, Ihlpohl in’n Süden, Stendörp in’n Süüdwesten, Habichthorst in’n Westen un Korbeck un Brundörp in’n Noordwesten.

## Historie

### Verwaltungsgeschicht

In de Franzosentied hett de Oort toeerst 1810 bet 1811 binnen dat Königriek Westfalen to de Mairie Werschenreeg in’n Kanton Hu’e höört un denn von 1811 bet 1814 to dat Franzöösche Kaiserriek ünner Napoleon un dor to de Mairie Hu’e in’n Kanton Oosterholt.

De Oort is von öllers opdeelt ween:
* Groot Arv hett vör 1852 to’n Bezirk Leessem von dat Gericht Leessem-Schönebeck tohöört un denn von 1852 bet 1859 to dat Amt Leessem. 1859 is dat Amt Leessem Deel von dat Amt Blomendal worrn, ut dat 1885 de Kreis Blomendal billt worrn is, de 1932 mit’n Kreis Oosterholt tohoopslaten worrn is.
* Lütt Arv hett bet 1848 to dat Gericht Hu’e höört. Düt Gericht is 1848 Deel von dat Amt Oosterholt worrn, ut dat 1885 wedder de Kreis Oosterholt worrn is.

Groot Arv weer fröher en egenstännige Gemeen, de 1928 an de Gemeen Stendörp kamen is.

An’n 1. März 1974 is de Gemeen Stendörp mit de Gemeenreform in Neddersassen Deel von de Gemeen Hu’e worrn. Ok Werschenreeg is an düssen Dag an de Gemeen Hu’e kamen.

### Inwahnertall

Groot Arv:

Lütt Arv:

### Religion

Arv is evangeelsch-luthersch präägt un höört to de To’n-Hilligen-Krüüz-Kark in Werschenreeg. Bevör düsse Kark 1966 trech worrn is, hett de Oort to de Martin-Kark in Leessem höört.

För de Kathoolschen is de Hillige-Familie-Kark in Oosterholt-Scharmbeek tostännig.

## Kultur

En Denkmaal för de Fullenen ut de twee Weltkrieg’ ut Groot Arv steiht in Stendörp.

## Weertschop un Infrastruktur

För Arv sünd de freewilligen Füürwehrn Stendörp un Leessemstotel-Werschenreeg mit tostännig.

### Verkehr

An Arv löppt de Landsstraat 135 langs, de in’n Noorden na Garlst, twüschen Hagen un Braamst dör un na Bremerhoben geiht un in’n Süden na Ihlpohl un dor an de Bundsstraat 74 ran. In’n Oosten geiht de Kreisstraat 3 na Scharmbeekstotel an de B&nbsp;74. De B&nbsp;74 föhrt in’n Noordoosten na Oosterholt-Scharmbeek, Hambargen, Gnarrenborg un Bremervöör.

De nächste Autobahn is de Autobahn 27 (Afsnidd Bremen–Bremerhoben). De Opfohrt 15 Ihlpohl liggt so dree Kilometer in’n Süden von Arv an de L&nbsp;135.

De nächste Bahnhoff is so bi fiev Kilometer wied weg in’n Süüdoosten de Bahnhoff Hu’e an de Bahnlien Bremen–Bremerhoben.

## Footnoten
Erve

**Erve** betekent

* Erve, Stroom in Frankriek, de in de Sarthe münnt,
* Erve, Oort in de Provinz Lecco, Region Lombardei, Italien.

Dat is ok de hoochdüütsche Naam von

* Arv, Oort in de Gemeen Hu’e in’n Landkreis Veern, Neddersassen.
Vörstadt (Kiel)

**Vörstadt** (*[[hoochdüütsch|dt.]]* Vorstadt) is en Stadtdeel vun Kiel. De Raathuusstraat mit den Lütten Kiel un de Holstenbrüch mit den Bootshaven begrenzt de Vörstadt in Noorden. De südlichste Straat is de Raiffeisenstraat, dat Sophienblatt un de Ringstraat. In Westen gaht de Vörstadt bito Schülperbaum un den Königsweg.

## Historie
Vele Lüüd kemen na Kiel un wahnen, woneem vundaag de Ooltstadt liggt. Jichtenswann weer dor keen Platz mehr för all de Inwahnerschen un Inwahners, un so bekeem de eerste Kieler Börger 1572 dat Recht, vör de Döör vun de Stadt to siedeln. In’n Noorden legg de Flecken Brunswik, in Oosten de Föörd un in’n Westen de Lütte Kiel; de Städterschen un Städter kunnen sik blots na Süden güntsiets vun de Holstenbrüch nedderlaten. De Hüüs stunnen ahn Regeln üm de Feldwegen rop to’n Kohbarg. Dat geev de Oort sien eersten Naam *Kohstede*, un he schull later *Vörstadt* nöömt warrn. Dat Papeer vun de Inweihen vun de Universität 1665 vertellt vun en Dörp Kohbarg. Jümmer vundaag gifft dat en Straat mit de Naam *Kleiner Kuhberg* (*nd.* Lütte Kohbarg). 
## Bowarken
*Raathuus
*Opernhuus
*Sparkassen-Arena (ehrtieds *Oostseehall*)
*Sophienhoff
*Hööftbahnhoff

## Weblenken
*Commons: Kiel-Vorstadt - Biller, Videos un Höördateien (dt.)
*Kieler Vorstadt in dat Stadtwiki vun Kiel (dt.)

## Enkelt Nawiesen
Exerzeerplatz (Kiel)

**Exerzeerplatz** (*[[hoochdüütsch|dt.]]* Exerzierplatz) is en Stadtdeel vun Kiel. Sien Grenzen sünd anfangen in’n Noorden un denn mit de Klock:  Kloppstockstraat, Fleethörn, Raathuusstraat, Schülperbaum, Königsweg, Ringstraat, Hermann-Weigmann-Straat, Stephan-Heinzel-Straat, Sternstraat un Goethestraat.

## Historie
Vun af dat 15. Johrhunnert an höört en op, Lüüd op den Olen Markt op to hangen. De ne’e Galg stunn nu wiet weg vör de Stadtdöör in’n Westen, woneem vundaag de Stadtdeel Exerzeerplatz is. De Kielerschen un Kielers nömen de Dieken drüm rüm *Grote* un *Lütte Galgdiek*; se verswinnen 1887. En bo an de Stell vun den Stadtdeel bet in’t 18. Johrhunnert meist nix. De Botaansche Goorn Kiel leeg twischen de Straten Prüne, Schülperbaum un Karkhoffallee vun 1803 bet 1885.

De Stadtdeel Exerzeerplatz hett sien Naam vun den Platz, de so heten deit. Däänsche oder düütsche Soldaten bruken den Platz vun 1744 bet 1846 för ehr militäärschen Öven (*[[Latiensche Spraak|la.]]* exercere, *nd.* öven).  De „Exer“, so nöömt em de Kielerschen un Kielers, is vundaag Park- un Marktplatz. 1904 wöör de Markt vun de Ooltstadt op den Exerzeerplatz haalt.

## Weblenken
*Commons: Kiel-Exerzierplatz – Biller, Videos, Höördateien
*[Kieler Stadtdeel Exerzeerplatz](http://kiel-wiki.de/index.php?title=Exerzierplatz_(Stadtteil)) in’t Stadtwiki vun Kiel

## Enkelt Nahwiesen
Bernard Panafieu

**Bernard Louis Auguste Paul Kardinal Panafieu** (* 26. Januar 1931 in Châtellerault; † 12. November 2017 in Carpentras) weer en franzöösch Geistlicher, Arzbischop vun Marseille un Kardinal vun den Röömsch-kathoolsch Kark.  

## Leven
Bernard Panafieu hett Philosophie un Kathoolsch Theologie in Albi un Issy-les-Moulineaux studeert un kreeg 1956 för dat Arzbisdom Albi dat Sakrament vun de Preesterweehn. Ansluutend hett he as Gemeendseelsörger, Schoolkaplan, Studentenpfarrer un Generalsekretär vun den Preesterraat vun Albi arbeit.

An‘ 18. April 1974 hett hüm Paapst Paul VI. to’n Titularbischop vun *[[Thibilis (Titularbistum)|Thibilis]]* nömmt un hüm to’n Weehebischop in Annecy bestellt. De Bischopsweehn kreeg he an‘ 9. Juni 1974 dör Arzbischop vun Albi, Claude Marie Joseph Dupuy; Mitkonsekratoren weern Jean-Baptiste Sauvage, Bischop vun Annecy, un Henri Clément Victor Donze, Bischop vun Lourdes. An‘ 30. November 1978 hett hüm Paapst Johannes Paul II. to’n Arzbischop vun Aix-en-Provence un an‘ 24. August 1994 to’n Koadjutorarzbischop vun dat Arzbisdom Marseille nömmt, de sien Leitung he in‘ April 1995 övernehm.

Johannes Paul II. nehm Panafieu an‘ 21. Oktober 2003 as Kardinalpreester mit de Titelkark *[[San Gregorio Barbarigo alle Tre Fontane]]* in dat Kardinalskollegium upnommen. Kardinal Panafieu weer Liddmaat vun den Päpstlichen Raat för  Interreligiösen Dialog un den Päpstlichen Raat för  Gerechtigkeit un Freeden. He hett an dat Konklave 2005 deelnommen, in de Benedikt XVI. to’n Paapst wählt wurr. An dat Konklave 2013 hett he denn nich mehr deelnommen, wiel he de Öllersgrenz vun 80 Johren överschreeden harr. 

Mit Recken vun de in‘ Codex iuris canonici för Bischööp vörsehn Öllersgrenz hett he Benedikt XVI. 2006 sien Rückträe anboden, den de an‘ 12. Mai vun dat sülvig Johr annommen hett.

Bernard Panafieu weer Liddmaat vun den Ridderorden vun dat Hillig Graff to Jerusalem.

## Weblenken
* Bernard Panafieu In Salvador Miranda: The Cardinals of the Holy Roman Church. fiu.edu, Websteed vun de Florida International University; afropen an' 19. November 2017.
* Indrag in de catholic-hierarchy.org; afropen an' 19. November 2017

## Enkeld Nahwiesen
Loog (Gemeen Hu’e)

**Loog** () weer en Dörp in de Gemeen Hu’e in’n Landkreis Oosterholt, Neddersassen. Binnen de Gemeen höört dat Rebeed to’n Oortsdeel Werschenreeg.

De Oort is vondaag kumplett mit Werschenreeg un Leessemstotel to een Oort tohoopwussen un höört to de Vöröörd von Bremen. De Grenz na’n Stadtbezirk Bremen-Noord liggt dree Kilometer in’n Süden.

## Geografie

De Oort liggt op de Oosterholter Geest. Dat Water ut dat Rebeed flütt över de Schönebeker Au af.

De Naveröörd sünd Buschhusen un Vörscharmbeekstotel in’n Noordoosten, de Wullbrandt, Övelgünn un Scharmbeekstotel in’n Oosten, Leessemstotel in’n Süden, Stendörp in’n Süüdwesten, Werschenreeg un Arv in’n Westen un Heilshoorn in’n Noordwesten.

## Historie

### Verwaltungsgeschicht

In de Franzosentied hett de Oort toeerst 1810 bet 1811 binnen dat Königriek Westfalen to de Mairie Werschenreeg in’n Kanton Hu’e höört un denn von 1811 bet 1814 to dat Franzöösche Kaiserriek ünner Napoleon un dor to de Mairie Hu’e in’n Kanton Oosterholt.

De Oort hett bet 1848 to dat Gericht Hu’e höört. Düt Gericht is 1848 Deel von dat Amt Oosterholt worrn, ut dat 1885 wedder de Kreis Oosterholt worrn is. De Kreis Oosterholt hett sik 1932 mit’n Kreis Blomendal to’n hüdigen Kreis Oosterholt tohoopslaten.

De Oort weer in dat 19. Johrhunnert en egen Gemeen, is aver al in de twete Hälft von dat 19. Johrhunnert mit de Gemeen Werschenreeg to de Gemeen Loog-Werschenreeg tohoopleggt worrn. An’n 1. März 1974 is de Gemeen Loog-Werschenreeg mit de Gemeenreform in Neddersassen Deel von de Gemeen Hu’e worrn. De Oortsdeel, de sik ut de fröhere Gemeen billt hett, warrt vondaag blots noch Werschenreeg nöömt.

### Inwahnertall

### Religion

Loog is evangeelsch-luthersch präägt un höört to de To’n-Hilligen-Krüüz-Kark in Werschenreeg. Bevör düsse Kark 1966 trech worrn is, hett de Oort to de Martin-Kark in Leessem höört.

För de Kathoolschen is de Hillige-Familie-Kark in Oosterholt-Scharmbeek tostännig.

## Weertschop un Infrastruktur

För Loog is de freewillige Füürwehr Leessemstotel-Werschenreeg mit tostännig.

## Footnoten
Osterhagen

**Osterhagen** is de hoochdüütsche Naam von

* Osterhohn, Oort in de Gemeen Lutterberg in’n Landkreis Göttingen, Neddersassen,
* Oosterhagen, Oort in de Gemeen Hu’e in’n Landkreis Oosterholt, Neddersassen.
Goldflege

De **Goldflege** oder **Goldfleeg** (*Lucilia sericata*) is en Flege ut de Familie vun de Brummers (Calliphoridae). Se is in Europa un Asien tohuse. 

## Kennteken
Dat Lief vun de Flegen warrt 7 bit 11 Millimeters lang un glimmert goldgröön. De veerte Langsader vun de Flunken is scharp afknickt.

## Wie se leven deit
Dat Seken leggt siene Eier sunnerlich up Aas af. Dor freet de Budden denn vun. De adulten Flegen suugt an Aas, man se fleegt ok na Blöten hen un suugt dor Nektar ut. 



## Budden
De Budden vun de Goldflege sünd in'n Hannel as *Pinky Maden* to kriegen. Den Naam hefft se vun de Budden ehre rosa (pinke) Farv her. Pinkies weert as Lockspies bi't Angeln un ok as Foder in de Terraristik bruukt, sunnerlich as Foder for Insekten. 

### Insatz in de Humanmedizin
Sterile *Pinky Maden* weert in Speziallabore tücht un könnt in de Wundtherapie insett weern, liek as de Buddentherapie. Nadem dat Penicillin utfunnen wurrn weer, is düsse Aart vun Behanneln torüchgahn, man siet en Reeg vun Johren kummt se wedder torüch in de mediziensche Praxis, vunwegen datt se goot hölpen deit un ok bi Antibiotikum-Resistenz antowennen is.

## Weblenken

* www.insektenbox.de
Oralsex

**Oralsex** (vun lat. *os, oris* „Mund“) is de Naam for all Sexualpraktiken, bi de een Sexualpartner den annern sien Geslechtsorgane mit den Mund (de Lippen, de Tunge, de Tähne)  tarren deit. 

Dor warrt en Unnerscheed bi maakt twuschen:
*Fellatio, wat de Tarreree vun en Mann sien Pint mit’n Mund is, un
* Cunnilingus, wenn de Kutt vun en Fro mit’n Mund stimuleert warrt. 

## Umgangsspraak
In’e Umgangsspraak warrt to Oralsex ok seggt „dat (up) franzöösch maken“ for beide Varianten, „blasen“ for Fellatio oder „lecken“ for Cunnilingus. Midderwielen warrt in Europa for Fellatio ok faken de Utdruck „Blowjob“ bruukt, de ut dat amerikaansche Engelsch kamen deit. 

## Weblenken
Cunnilingus

**Cunnilingus** (lat. *cunnus* „Kutt“ un *lingua* „Tunge“) warrt de Form vun Oralsex nömmt, bi de de Sexualpartner (egolweg, ob he Fro oder Mann is) de Fro ehre üteren Geslechtsorgane  (Klitoris, Schaamlippen un Vagina) mit de Tung un de Lippen tarren deit. 

## Risiko
Bi’n direkten Kontakt mit de Fleetstoffe ut dat Lief vun en Sexualpartner besteiht jümmer dat Risiko vun Geslechtsktrankheiten as u. a. Chlamydien, Humane Papillomviren (HPV), Gonorrhoe, Herpes oder Hepatitis. Studien ut de leste Tied wiest en Tosamenhang twuschen Humane Papillomviren, Oralsex un Mundhöhlenkrebs. Um sik bi’n Cunnilingus to schulen gegen so’n Krankheiten könnt Lickdöker kofft weern. Dör dat Upsnieden vun en Kondom könnt se ok eenfach sülms herstellt weern. 

## Kiek ok bi
* Anilingus
* Facesitting
* Fellatio
* Negenunsesstig

## Literatur
* Julius Rosenbaum: *Geschichte der Lustseuche im Altertume nebst ausführlichen Untersuchungen über den Venus- und Phalluskultus, Bordelle, Νούσος ϑήλεια der Skythen, Paederastie und andere geschlechtliche Ausschweifungen der Alten als „Beiträge zur richtigen Erklärung ihrer Schriften“ dargestellt.* 7. Uplage, H. Barsdorf, Berlin 1904, S. 223–273 (*Cunnilingus*)
* Michael N. Pham, Austin John Jeffery, Yael Sela, Justin T. Lynn, Sara Trevino, Zachary Willockx, Adam Tratner, Paul Itchue, Todd K. Shackelford, Bernhard Fink, Melissa M. McDonald: *Duration of Cunnilingus Predicts Estimated Ejaculate Volume in Humans: a Content Analysis of Pornography.* In: *Evolutionary Psychological Science.*, 
* Taymour Mostafa,  Ghada El Khouly, Ashraf Hassan: *Pheromones in sex and reproduction: Do they have a role in humans?* Journal of Advanced Research (2012) 3, 1–9, S.&nbsp;3.

## Weblenken

## Belege
Olendamm

**Olendamm** () is en Dörp in de Gemeen Oosterholt-Scharmbeek in’n Landkreis Oosterholt, Neddersassen. Binnen de Gemeen höört Olendamm to de polietsche Oortschop Pennigbüttel.

Bi Olendamm höört von öllers ok de Hööv von Wulfsborg mit bi.

## Geografie

De Oort liggt in dat Düvelsmoor. Dat Water ut dat Rebeed flütt över Gravens na de Beek hen af. In’n Noorden is dat Naturschuulrebeed Moor bi Neddersandhusen un in’n Süden dat Pennigbütteler Moor.

De Naveröörd sünd Neddersandhusen in’n Noorden, Wulfsborg un Düvelsmoor in’n Oosten, Olenbrügg un Neenfeld in’n Süden, Neendamm un Pennigbüttel in’n Süüdwesten, Myhl in’n Westen un Sandhusen in’n Noordwesten.

## Historie

Olendamm is as Moorkolonie in dat Düvelsmoor grünnt worrn.

### Verwaltungsgeschicht

In de Franzosentied hett de Oort toeerst 1810 bet 1811 binnen dat Königriek Westfalen to de Mairie Pennigbüttel in’n Kanton Oosterholt höört un denn von 1811 bet 1814 to dat Franzöösche Kaiserriek ünner Napoleon un dor to de Mairie Oosterholt in’n Kanton Oosterholt.

De Oort hett vör 1885 to de Vaagdie Scharmbeek von dat Amt Oosterholt tohöört. Na 1885 weer dat in’n Kreis Oosterholt. 1932 is dat Deel von’n ne’en, gröttern Kreis Oosterholt worrn.

In dat 19. Johrhunnert weer de Oort en Buurschop un later en Gemeen. De Gemeen Olendamm is to Anfang von dat 20. Johrhunnert Deel von de Gemeen Pennigbüttel worrn. Pennigbüttel wedder is an’n 1. März 1974 mit de Gemeenreform in Neddersassen Deel von de Gemeen Oosterholt-Scharmbeek worrn. Binnen de Gemeen höört Olendamm sietdem to de Oortschop Pennigbüttel.

### Inwahnertall

### Religion

Olendamm is evangeelsch-luthersch präägt un höört to dat Kaspel von de Emmaus-Kark in Pennigbüttel. Bet to’n 1. Oktober 1992 harr de Oort vörher to dat Kaspel von de Willehadi-Kark in Scharmbeek höört.

För de Kathoolschen is de Hillige-Familie-Kark in Oosterholt-Scharmbeek tostännig.

## Weertschop un Infrastruktur

För Olendamm is de freewillige Füürwehr Pennigbüttel mit tostännig.

### Verkehr

An Olendamm langs löppt de Landsstraat 153, de in’n Westen na Pennigbüttel an de Bundsstraat 74 ran geiht un in’n Süüdoosten över Düvelsmoor na Worpsweed un Leendaal. De B&nbsp;74 geiht in’n Noordoosten över Wallhöben un Kuhs na Bremervöör un in’n Süüdwesten över Oosterholt-Scharmbeek un Hu’e na Bremen-Noord.

De Opfohrt 16 Bremen-Noord op de Autobahn 27/270 liggt so 15 Kilometer in’n Süüdwesten von Olendamm an de B&nbsp;74 un de Opfohrt 14 Swonewebel op de A&nbsp;27 16 Kilometer in’n Westen an de L&nbsp;149.

De nächste Bahnhoff is so bi söven Kilometer wied weg in’n Süüdwesten de Bahnhoff Oosterholt-Scharmbeek an de Bahnlien Bremen–Bremerhoben.

## Footnoten
Neddersandhusen

**Neddersandhusen** () is en lütt Dörp in de Gemeen Oosterholt-Scharmbeek in’n Landkreis Oosterholt, Neddersassen. Binnen de Gemeen höört de Oort to de polietsche Oortschop Sandhusen.

## Geografie

De Oort liggt in dat Düvelsmoor. Dat Water ut dat Rebeed flütt över’n Peergraven na de Beek hen af. Neddersandhusen is op dree Sieden von dat Naturschuulrebeed Moor bi Neddersandhusen ümgeven.

De Naveröörd sünd Heilsdorp in’n Noorden, Verlüssmoor un Heißenbuttel in’n Noordoosten, Düvelsmoor in’n Oosten, Wulfsborg un Olendamm in’n Süden, Pennigbüttel in’n Süüdwesten, Sandhusen in’n Westen un Ströh un Spreddig in’n Noordwesten.

## Historie

Neddersandhusen is 1780 as Moorkolonie in dat Düvelsmoor grünnt worrn.

### Verwaltungsgeschicht

De Oort hett vör 1885 to dat Amt Oosterholt tohöört. Na 1885 weer dat in’n Kreis Oosterholt, de 1932 mit’n Kreis Blomendal to’n ne’en un grötteren Kreis Oosterholt tohoopgahn is.

De Oort weer fröher Deel von de Gemeen Ströh. As Ströh 1928/1929 mit Spreddig to een Gemeen tohoopslaten worrn is, is Neddersandhusen dorbi an de Gemeen Sandhusen wesselt. De Gemeen Sandhusen is denn an’n 1. März 1974 mit de Gemeenreform in Neddersassen Deel von de Gemeen Oosterholt-Scharmbeek worrn.

### Inwahnertall

### Religion

Neddersandhusen is evangeelsch-luthersch präägt un höört to dat Kaspel von de Cosmae-un-Damiani-Kark in Hambargen. Dat is siet 1790 so. Vörher hett de Oort to dat Kaspel von de Willehadi-Kark in Scharmbeek höört.

För de Kathoolschen is de Hillige-Familie-Kark in Oosterholt-Scharmbeek tostännig.

## Weertschop un Infrastruktur

För Neddersandhusen is de freewillige Füürwehr Sandhusen mit tostännig.

### Verkehr

De eenzige Straat ut Neddersandhusen rut föhrt in’n Westen na Sandhusen an de Bundsstraat 74. De B&nbsp;74 löppt in’n Noordoosten över Wallhöben, Kuhs un Basdaal na Bremervöör to un in’n Süüdwesten över Oosterholt-Scharmbeek un Hu’e na Bremen-Noord.

De Opfohrt 16 Bremen-Noord op de Autobahn 27/270 liggt so 16 Kilometer in’n Süüdwesten von Neddersandhusen.

De nächste Bahnhoff is so bi söss Kilometer wied weg in’n Noordwesten de Bahnhoff Olenbüttel an de Bahnlien Bremen–Bremerhoben.

### Scholen

De Kinner von Neddersandhusen gaht na de Grundschool Sandhusen, wat en Butensteed von de Grundschool Pennigbüttel is.

## Footnoten
Neenfeld (Landkreis Oosterholt)

**Neenfeld** () is en lütt Dörp in de Gemeen Oosterholt-Scharmbeek in’n Landkreis Oosterholt, Neddersassen.

## Geografie

De Oort liggt in dat Düvelsmoor. Dat Water ut dat Rebeed flütt in’n Süden över’n Fangstaken na de Hamm un in’n Oosten över Gravens na de Beek hen af. In’n Noorden is dat Naturschuulrebeed Pennigbütteler Moor.

De Naveröörd sünd Olendamm un Olenbrügg in’n Noorden, Düvelsmoor in’n Noordoosten, Weyermoor un Waakhusen in’n Süüdoosten, Viehland un Moorhusen in’n Süden, Weyerdamm, Oosterholt, Muskau, Ahrensfeld un Ahrensfellerdamm in’n Süüdwesten, Horst un Neendamm in’n Westen un Pennigbüttel in’n Noordwesten.

## Historie

Neenfeld is 1788 as Moorkolonie in dat Düvelsmoor grünnt worrn.

### Verwaltungsgeschicht

In de Franzosentied hett de Oort toeerst 1810 bet 1811 binnen dat Königriek Westfalen to de Mairie Pennigbüttel in’n Kanton Oosterholt höört un denn von 1811 bet 1814 to dat Franzöösche Kaiserriek ünner Napoleon un dor to de Mairie Oosterholt in’n Kanton Oosterholt.

De Oort hett vör 1885 to de Huusvaagdie Oosterholt in dat Amt Oosterholt tohöört. Na 1885 weer dat in’n Kreis Oosterholt, de 1932 mit’n Kreis Blomendal to’n ne’en un grötteren Kreis Oosterholt tohoopgahn is.

De Oort weer fröher en egenstännige Gemeen un is to Anfang von dat 20. Johrhunnert an de Gemeen Oosterholt-Scharmbeek kamen.

### Inwahnertall

### Religion

Neenfeld is evangeelsch-luthersch präägt un höört to dat Kaspel von de Marien-Kark in Oosterholt.

För de Kathoolschen is de Hillige-Familie-Kark in Oosterholt tostännig.

## Weertschop un Infrastruktur

För Neenfeld is de freewillige Füürwehr Oosterholt-Scharmbeek mit tostännig.

### Verkehr

De eenzige Straat ut Neenfeld rut löppt in’n Westen över Neendamm na Pennigbüttel an de Kreisstraat 5. Över de K&nbsp;5 kummt een na de Landsstraat 153 un na de Bundsstraat 74. De B&nbsp;74 föhrt in’n Noordoosten an Hambargen un Gnarrenborg langs na Bremervöör un in’n Süüdwesten na Hu’e un Bremen-Noord. De L&nbsp;153 geiht in’n Süüdoosten över Düvelsmoor na Worpsweed un Leendaal.

De Opfohrt 16 Bremen-Noord op de Autobahn 27/270 liggt so 13 Kilometer in’n Süüdwesten von Neenfeld an de B&nbsp;74.

De nächste Bahnhoff is so bi fiev Kilometer wied weg in’n Süüdwesten de Bahnhoff Oosterholt-Scharmbeek an de Bahnlien Bremen–Bremerhoben.

## Footnoten
Neuenfelde

**Neuenfelde** betekent

* *[[Neuenfelde (Schipp)|Neuenfelde]]*, Havenfähr in’n Hambörger Haven un op de Elv.

Dat is ok de hoochdüütsche Naam von

* Neefeld, Stadtdeel in’n Bezirk Horborg von Hamborg,
* Neenfelde, Oort in de Stadt Elsfleth in’n Landkreis Wersermasch, Neddersassen,
* Neenfeld, Oort in de Gemeen Helsch in’n Landkreis Rodenborg, Neddersassen,
* Neenfeld, Oort in de Stadt Oosterholt-Scharmbeek in’n Landkreis Oosterholt, Neddersassen,
* Nienfelde, Oort in de Stadt Aulendöppe in’n Kreis Minden-Lübbecke, Noordrhien-Westfalen,
* Neenfeld, Oortsdeel von Helmstörp in de Gemeen Seevdaal in’n Landkreis Horborg, Neddersassen,
* Neenfeld, Oortsdeel von Völkersen in de Gemeen Langwedel in’n Landkreis Veern, Neddersassen.

Kiek ok bi: Neuenfeld, Neufeld, Neufeldt, Neufelden, Neefeld (Land Wusten).
Brümmerhoff (Gemeen Soltau)

**Brümmerhoff** () is en lütten Oort in de Gemeen Soltau in’n Landkreis Heidkreis, Neddersassen. Binnen de Gemeen höört de Oort to de polietsche Oortschop Mai.

## Geografie

De Oort liggt in de Lümbörger Heid un dor in de Heidmark. Dat Water ut dat Rebeed flütt över de Wietz af.

De Naveröörd sünd Stübeckshorn, Hötzen un Emmingen in’n Noordoosten, Willenbokel in’n Oosten, Serei in’n Süüdoosten, Penzhorn un Abelbeck in’n Süüdwesten un Tiegen, Harwe un Mai in’n Noordwesten.

## Historie

Dat ole Buurnhuus von’n Hoff Brümmerhoff, dat 1644 boot worrn is, is 1977 afbraken un 1979 bet 1981 in dat Museumsdörp Hössen wedder opboot worrn.

Brümmerhoff is siet 1989 en rein Gestüt. Vörher weer dat en Buurnhoff. To dat Gestüt höört 110 Hektar Weiden un 140 Hektar Holt. Ünner annern stammt dat Peerd Danedream von’n Brümmerhoff.

### Verwaltungsgeschicht

In de Franzosentied hett de Oort binnen dat Königriek Westfalen 1810 bet 1811 to de Mairie Willbaukel in’n Kanton Soltau höört.

De Oort hett vör 1852 to de Vaagdie Soltau von de Amtsvaagdie Soltau-Fambossel tohöört un na 1852 to dat Amt Soltau. Na 1885 is ut dat Amt de Kreis Soltau worrn. An’n 1. Oktober 1932 is de Kreis mit’n Kreis Fambossel tohoopleggt worrn, wat aver al to’n 1. Oktober 1933 wedder trüggännert worrn is. Eerst 1977 sünd de Kreise wedder tohoopleggt worrn un hebbt denn Landkreis Soltau-Fambossel heten. 2011 hett düsse Landkreis den ne’en Naam Landkreis Heidkreis kregen.

De Oort hett fröher to de Buurschop Mai un later to de Gemeen Mai tohöört, de an’n 1. März 1974 mit de Gemeenreform in Neddersassen Deel von de Gemeen Soltau worrn is.

### Inwahnertall

### Religion

Brümmerhoff is evangeelsch-luthersch präägt un höört to dat Kaspel von de Johannis-Kark in Soltau.

För de Kathoolschen is de St.-Maria-Kark in Soltau tostännig.

## Weertschop un Infrastruktur

### Verkehr

An Brümmerhoff langs löppt de Kreisstraat 10, de in’n Noordwesten na Harwe an de Bundsstraat 71 ran geiht un in’n Süüdoosten över Serei un Meinholt na Witzendörp. Von Harwe föhrt de B&nbsp;71 in’n Noordwesten na Soltau, Neenkerken un Rodenborg un in’n Oosten na Munste un Ülzen.

De nächste Autobahn is de Autobahn 7 (Afsnidd Hamborg–Hannover). De Opfohrt 44 Soltau-Oost liggt so dree Kilometer in’n Noordwesten von Brümmerhoff an de B&nbsp;71.

De nächste Bahnhoff is so bi negen Kilometer wied weg in’n Noordwesten de Bahnhoff Soltau an de Bahnlienen Bremen–Ülzen un Hannover–Bookholt. Op de Bahnlien Celle–Soltau hett dat von 1910 bet 1975 Personenverkehr geven. de Bahnhoff Lührsbokel weer in düsse Tied acht Kilometer wied weg in’n Süüdwesten.

## Lüüd

De Maler A. Paul Weber hett von 1933 bet 1936 op’n Brümmerhoff leevt.

## Footnoten





## Weblenken

* Websteed von dat Gestüt Brümmerhoff (hoochdüütsch)
Brümmerhoff

**Brümmerhoff** betekent

* Brümmerhoff, Oort in de Gemeen Soltau in’n Landkreis Heidkreis, Neddersassen,
* Brümmerhoff, Oort in de Gemeen Zeven in’n Landkreis Rodenborg, Neddersassen.

**Brümmerhoff** is de Familiennaam von

* Dieter Brümmerhoff (* 1942), düütschen Weertschopswetenschopper.

Kiek ok bi: Charlotte Brummerhoff.
George Bennett (Radrennfohrer)

**George Nelson Bennett** (* 7. April 1990 in Nelson) is en niegseeländsch Radrennfohrer.

## Karriere
Bennett hett 2010 jewiels en Deelstreckensieg bi de *Tour of Vineyards*, de *Tour of Tasmania* as ok de *Bechmark Homes Tour* schafft. Todem kunn he sück in de Gesamtwertung vun de Tour of Wellington un de Ronde de l’Isard jewiels ünner de Top-10 platzeeren.

To de Saison 2011 kreeg Bennett sein eerst Verdrag bi en internatschonal Radsportteam, dat US-amerikaansch UCI Continental Team Trek Livestrong U23, un is an dat Enn‘ vun de Saison as Stagiaire för dat ebenfalls amerikaansch UCI ProTeam Team RadioShack fohren. In dat sülvig Johr wunn he de Gesamtwertung vun de Tour of Wellington un keem bi de Ronde de l’Isard up den tweeten Platz. Bi de UCI Oceania Tour blegg he an dat Enn‘ vun de Saison den darten Platz.

2012 kreeg he en regulären Vertrag bi de Nahfolgemannschap vun dat *Team RadioShack* RadioShack-Nissan, för de he mit den Giro d’Italia sien eerste *[[Grand Tours|Grand Tour]]* bestrieden un up Platz 122 in’t Endklassement kommen dee. Bi de niegseeländsch Straatenmeesterschapen kemm he up den 2. Platz. 

Bi en vör den Giro d’Italia 2015 dör de Union Cycliste Internationale vörnommen Gesundheitskontrolle hemm de Ergevnisse vun Bennett en to leegen Kortisonspeegel upwiest, wat en Henwies för en Krankheit, aber ok för de Innahm vun Kortison as Dopingmittel ween kann. Ofschons nah de Regeln vun de UCI dat en Start nich entgegenstunn, truck sien nedderlannsch Team Lotto NL-Jumbo hüm entsprekend den Regeln vun dat Mouvement Pour un Cyclisme Crédible freewillig vun den Start torüch.

2016 is Bennett in‘ dat Straatenrennen bi de Olympisch Spelen in Rio de Janeiro an den Start gahn, kunn dat Rennen aber nicht o Enn‘ bringen. Bi de  Vuelta a España keem he in dat glieker Johr in de Gesamtwertung up den teihnten Platz un weer dormit de eerste Niegseeländer, de sück ünner de Top Ten vun en *Grand Tour* platzeeren kunn.  In dat Johr dorup wunn he de Kalifornien-Rundfohrt, wedderum as eerst Niegseeländer bi en UCI WorldTour-Rundfohrt.

## Wat he schafft hett
;2011
* Gesamtwertung Tour of Wellington

;2013
* Sülvermedaille Niegseeländsch Straatenmeesterschap

;2017
* Gesamtwertung Kalifornien-Rundfohrt

;2019
* Mannschapstietforen Tour de France

;2020
* Gran Piemonte

## Teams
* 2011 Trek Livestrong U23 / Team RadioShack (Stagiaire)
* 2012 RadioShack-Nissan
* 2013 RadioShack Leopard
* 2014 Cannondale
* 2015 Team Lotto NL-Jumbo
* 2016 Team Lotto NL-Jumbo
* 2017 Team Lotto NL-Jumbo
* 2018 Team Lotto NL-Jumbo
* 2019 Team Jumbo-Visma
* 2020 Jumbo-Visma

## Weblenken

* George Bennett up de Sieden vun Radsportseiten.net
* George Bennett in de Datenbank vun  ProCyclingStats.com

## Enkeld Nahwiesen